ai4bharat/Pralekha huggingface dataset:
وزارت ماہی پروری، مویشی پروری و ڈیری
اے ایچ ڈی کا محکمہ ، دودھ کی پیداوار میں اضافے کے لیے سبسڈی اور کم شرح پر قرض فراہم کرتا ہے
مویشی پروری اور ڈیری کا محکمہ دودھ کی پیداوار میں اضافے کے لیے کسانوں کو سبسڈی اور کم شرحوں پر قرض فراہم کرنے کے لیے مندرجہ ذیل اسکیموں پر عمل درآمد کررہی ہے۔
- راشٹریہ گوکل مشن اسکیم کے اجزا میں سے ایک جز ، نسل میں اضافہ کرنے والے فارم قائم کرنے کے کام کو فروغ دینا ہے۔ اس اسکیم کے تحت 50 فیصد اثاثہ سبسڈی ، جو زیادہ سے زیادہ 2 کروڑ روپے ہے، چھوٹے اہل کارباریوں کے لیے دستیاب ہے۔
- ڈیری مصنوعات کی ڈبہ بندی اور بنیادی ڈھانچے کے فروغ کا فنڈ۔ اس اسکیم پر، دودھ کی ڈبہ بندی، ویلیو ایڈیشن اور دودھ کو منجمد کرنے کی سہولیات کو مستحکم کرنے کے مقصد سے عمل درآمد کیا جارہا ہے۔ اس اسکیم کے تحت نابارڈ، مارکیٹ سے فنڈ حاصل کرتا ہے اور دو اعشاریہ پانچ فیصد کی کم شرح سود کے ساتھ، ڈیری کوآپریٹیوز کو قرض فراہم کرتا ہے۔ اس کام کو وہ ڈیری کے فروغ کے قومی بورڈ اور نیشنل کوآپریٹیو ڈیولپمنٹ کارپوریشن کے ذریعے انجام دیتا ہے۔ مویشی پروری اور ڈیری کا محکمہ زراعت اور دیہی ترقی کے قومی بینک کو 2.5 فیصد کی کم شرح سود پر قرض فراہم کرتا ہے۔
- مویشی پروری کے بنیادی ڈھانچے کے فروغ کا فنڈ۔ اس اسکیم کے تحت تین فیصد شرح سود والا قرض اہل مستفیدین کو دستیاب کرایا جاتا ہے۔
- ریاستی ڈیری کوآپریٹیو اور کسانوں کی پیداوار سے متعلق تنظیم  کو مدد۔ اس اسکیم کے تحت ورکنگ اثاثہ قرضے پر کم شرح سود پر قرض کی شکل میں، کو ایک مرتبہ مدد کی سہولت مالی سال 2020-21 سے شروع کی گئی ہے۔
- کسان کریڈٹ کارڈ ۔ حکومت ہند نے پہلی مرتبہ کے سی سی سہولت مویشی پروروں اور ماہی پروروں کو کام کرنے کے اثاثے کے طور پر فراہم کی ہے۔ یہ سہولت ان کسانوں کو فراہم کی جاتی ہے، جو یا تو اکیلے کام کررہے ہیں یا مشترکہ طور پر کام کررہے ہیں۔یہ سہولت جوائنٹ لائبیلتی گروپوں یا اپنی مدد آپ گروپوں کو بھی فراہم کی جاتی ہے، جن میں وہ کرایہ دار کسان شامل ہیں، جن کے پاس اپنے / کرایے کے / پٹے پر شیڈ موجود ہیں۔
یہ جانکاری ماہی پروری، مویشیوں کی افزئش نسل اور ڈیری کے مرکزی وزیر جناب پرشوتم روپالا نے لوک سبھا میں آج ایک سوال کے تحریری جواب میں فراہم کی۔
خواتین اور بچوں کی ترقیات کی وزارت
خواتین اور اطفال بہبود کی وزارت کل ، سووچھ بھارت کے9 سال مکمل ہونے پر، سووچھتا ہی سیوا مہم کے ایک حصے کے طور پر ’’ایک تاریخ، ایک گھنٹہ، ایک ساتھ‘‘ کا انعقاد کرے گی
29000 سے زیادہ تقریبات کے منصوبے کے تحت، آنگن واڑی مراکز، وَن اسٹاپ سینٹروں اور این آئی پی سی سی ڈی دفاتر کے ذریعے مہم کا انعقاد کیا جارہا ہے
خواتین اور اطفال بہبود کی وزارت سووچھ بھارت مشن کی 9 ویں سالگرہ کے موقع پر سووچھتا ہی سیوا مہم کے ایک حصے کے طور پر ’’ایک تاریخ، ایک گھنٹہ، ایک ساتھ‘‘ میں سرگرمی سے حصہ لے گی۔ یکم اکتوبر 2023 کو صبح 10 بجے ایک گھنٹہ کی مدت کے لئے اس مہم کا انعقاد کیا جارہا ہے۔
سووچھ بھارت مشن، مکانات اور شہری ترقیات کے امور کی وزارت کی ایک اہم پہل کے طور پر ’’سووچھتا ہی سیوا  - 2023 ‘‘ پروگرام شروع کیا ہے، جو 15 ستمبر سے 2 اکتوبر تک جاری رہے گا۔ ایس ایچ ایس -2023 تھیم کا مقصد شرم دان اور جن بھاگیداری کے ذرریعے نمایاں ، اعلیٰ سطح کی صاف ستھرائی پر زور دے کر ’’کوڑے کچرے سے پاک بھارت‘‘ بنا نا ہے۔ خواتین و اطفال بہبود کی وزارت اس امر کو یقینی بنانے کے لئے پر عزم ہے کہ اس مہم کے تحت سماجی حصہ داری کے ساتھ صفائی ستھرائی کی سرگرمیوں کا انعقاد کیا جائے تاکہ زمینی سطح پر اس کا اثر نظر آئے۔
خواتین اور اطفال کی بہبود کی وزارت نے 15 لاکھ سے زیادہ افراد کی متوقع شراکتداری کے ساتھ 29000 سے زیادہ تقریبات کا منصوبہ بنایا ہے۔ یہ مہم وزارت کے تحت آنگن واڑی مراکز، وَن اسٹاپ سینٹروں اور عوامی تعاون اور بچوں کی بہبود کے قومی یاداررے  کے دفاتر کے ذریعے ’’ایک تاریخ، ایک گھنٹہ، ایک ساتھ‘‘ مہم کے ایک حصے کے طور منعقد کی جارہی ہے۔
یہ سووچھتا مہم، بنیادی طور پر ریاستوں اور مرکز کے زیر انتظام علاقوں کے دیہی اور شہری دونوں علاقوں میں، زیادہ تر آنگن واڑی مراکز، بس اسٹینڈ، ریلوے اسٹیشنوں ، سمندری ساحل، سیاحتی مقام، ندیوں کے کنارے، گھاٹ اور نالوں وغیرہ کے نزدیک عوامی مقامات کا احاطہ کرے گی۔ اس کے علاوہ بچوں، حاملہ خواتین اور دودھ پلانے والی خواتین کے درمیان صفائی ستھرائی اور حفظان صحت کے بارے میں بیداری پیدا کرنے کے مقصد سے آنگن واڑی مراکز میں بھی یہ مہم چلائی جارہی ہے۔ مہم میں صاف ستھرے اور صحت مند ماحول کے حصول کے لئے مختلف اسٹیک ہولڈرز کی پرجوش طریقے سے حصے داری ان کی لگن اور عزم کو نمایاں کرتی ہے۔
وزارت خزانہ
انکم ٹیکس کے محکمے نے تامل ناڈو میں چھان بین کی
نئی دہلی، 7 نومبر 2020، انکم کے محکمے نے چنئی اور مدورئی میں پانچ مقامات پر 4 نومبر 2020 کو چھان بین کی۔ یہ چھان بین آئی ٹی انفرا سیکٹر میں کام کرنے والے چنئی میں مقیم ایک گروپ کے معاملے میں کی گئی۔
اس چھان بین سے سنگا پور میں رجسٹرڈ ایک کمپنی میں سرمایہ کاری سے متعلق ایک ثبوت ملا ہے۔ اس کمپنی کی شیئر ہولڈنگ دو کمپنیوں کے پاس ہے۔ جن میں سے ایک کی ملکیت اس گروپ کے پاس جس کے بارے میں چھان بین کی گئی ہے جبکہ دوسری کمپنی بنیادی ڈھانچے کی ترقی اور فائننسنگ سے متعلق ایک بڑے گروپ کی معاون کمپنی ہے۔ چھان بین میں پتہ چلا ہے کہ 200 کروڑ روپے کے برابر شیئر سبسکرپشن کی شکل میں حاصل ہونے غیر ملکی آمدنی کو چھپایا گیا ہے جس پر بھارت میں ٹیکس بنتا ہے اور جو شیئر ہولڈر کے پاس ہے۔ اس کے علاوہ انکم ٹیکس ریٹرن کے ایف اے شیڈیول میں غیر ملکی اثاثہ / منافع ظاہر نہ کرنے پر بلیک منی ایکٹ 2015 کے تحت کارروائی شروع کی گئی ہے۔ اس سرمایہ کاری کی موجودہ مالیت 354 کروڑ روپے سے زیادہ ہے۔
چھان بین کے دوران یہ بھی پتہ چلا کہ اس گروپ کی پانچ فرضی کمپنیان بھی ہیں جو 337 کروڑ روپے کی خرد برد کےلئے استعمال کی گئیں۔ جبکہ ان کمپنیوں میں حقیقت میں کوئی کاروبار نہیں کیا گیا۔
چھان بین کے دوران یہ بھی پتہ چلا کہ گروپ نے بینکوں سے سود پر روپیہ حاصل کیا اور جائیداد میں سرمایہ کاری کے لئے گروپ کی دوسری کمپنیوں کو بلا سود کے فراہم کرایا۔
چھان بین سے یہ پتہ چلا کہ گروپ نے کم از کم 500 کروڑ روپے مالیت کی تقریباً 800 ایکڑ زمین مختلف فرضی کمپنیوں کے نام سے خریدی جس کے لئے متعلقہ گروپ سے فنڈ فراہم کرایا گیا۔
اس طرح چھان بین سے تقریبا ایک ہزار کروڑ روپے کی بغیر حساب کتاب کی آمدنی کا پتہ چلا جس میں سے متعلقہ گروپ نے 337 کروڑ روپے کی اضافی آمدنی کا پہلے ہی انکشاف کیا ہے ۔ مزید تحقیقات جاری ہیں۔
۔۔۔۔۔۔۔۔۔۔۔
م ن۔ا گ۔ن ا۔
U-7067
(Visitor Counter : 142
نوجوانوں کے امور اور کھیل کود کی وزارت
کھلاڑیوں کو بہترین نگہداشت فراہم کی جارہی ہے
نئی دہلی،8 اگست ، 2020 / سات اگست کو کووڈ جانچ میں مثبت پائے گئے این سی او ای بنگلور میں ٹھہرائے گئے ہاکی کے پانچ کھلاڑی اب ٹھیک ہو رہے ہیں۔ ان کا علاج ایس اے آئی کے ان ہاوس ڈاکٹر کے ساتھ ساتھ ریاستی حکومت کے ایک ڈاکٹر بھی کر رہے ہیں ، جنہیں ایس اے آئی کی درخواست پر تعینات کیا گیا ہے۔ اضافی طور پرایس اے آئی کو منیپال اسپتال کے ماہر ڈاکٹر کی خدمات بھی مل گئی ہیں جو کھلاڑیوں کے علاج میں مدد کر رہے ہیں۔ ڈاکٹر اویناش ایچ آر جنہیں ریاستی حکومت کی طرف سے مقرر کیا گیا ہے اور جنہوں نے آج کھلاڑیوں کی تشخیص کی ہے ، نے کہا کہ تمام پانچ کھلاڑیوں کے درجہ حرارت ، آکسیجن کی سطح پر نظر رکھی گئی ہے اور پانچوں ہی کھلاڑیوں میں ہلکی علامات کے معاملات پائے گئے ہیں۔ سوائے ایک کے دیگر چار کھلاڑیوں کو بخار نہیں تھا۔ وہ ٹھیک ہو رہے ہیں اور ہم نے انہیں امیونٹی بوسٹر اور دیگر معاون دواوں پر رکھا ہے۔ پروٹوکول کے مطابق معمول کی جانچ ڈاکٹروں کے ذریعہ کی جائے گی جب تک کہ ان کی قوت حیات دوبارہ معمول پر نہ آ جائے۔
اس بات کو یقینی بنانے کے لئے کہ پانچوں ایتھلیٹوں کو کیمپس میں موجود ایس اے آئی حکام تک 24 گھنٹے رسائی حاصل ہو، دو ایس اے آئی افسران کو خصوصی طور پر کھلاڑیوں کی نگرانی کرنے اور ان کی ضروریات کو پورا کرنے کے لئے مختص کیا گیا ہے۔ بنگلورو سے بات کرتے ہوئے بھارتی ہاکی کی مردوں کی ٹیم کے چیف کوچ گراہم ریڈ نے کہا ‘‘میں ان پانچوں کھلاڑیوں کے ساتھ مستقل رابطے میں ہوں اور وہ ٹھیک ہو رہے ہیں۔ ایس اے آئی نے ان کو بہترین نگہداشت دینے کے لئے ہر طرح کا انتظام کیا ہے۔ شیف، میس مینو سے ہٹ کر ان کی پسند کے مطابق ان کے لئے خصوصی پکوان بنا رہے ہیں اور کھلاڑی اس سے بہت خوش ہیں’’۔
۔۔۔۔۔۔۔۔۔۔۔۔۔۔۔۔۔۔
م ن ۔ ن ا۔ م ف ۔
U – 4416
(Visitor Counter : 134
الیکٹرانکس اور اطلاعات تکنالوجی کی وزارت
یو آئی ڈی اے آئی نے آدھار کی تصدیق کے لیے فنگر پرنٹ پر مبنی نیا مضبوط سکیورٹی طریقہ کار متعارف کرایا
الیکٹرانک اور انفارمیشن ٹیکنولوجی کی وزارت کے تحت ہندوستان کی منفرد شناخت اتھارٹی  نے آدھار پر مبنی فنگر پرنٹ کی تصدیق اور دھوکہ دہی کی کوششوں کا تیزی سے پتہ لگانے کے لئے ایک نیا سکیورٹی طریقہ کار کامیابی کے ساتھ شروع کیا ہے۔
اندرون ملک تیار کردہ مصنوعی ذہانت اور مشین لرننگ  پر مبنی سکیورٹی طریقہ کار اب کیپچر کئے گئے فنگر پرنٹ کی تصدیق کے لیے انگلیوں کا چھوٹا سا حصہ اور انگلیوں کی تصاویر دونوں کے امتزاج کا استعمال کر رہا ہے۔ یہ آدھار تصدیقی لین دین کو مزید مضبوط اور محفوظ بنا رہا ہے۔
اس میں نیا ٹو فیکٹر /لیئر آتھینٹی کیشن ایڈ –آن چیک جوڑ رہا ہے تاکہ فنگر پرنٹ کی توثیق  کی تصدیق کی جا سکے تاکہ دھوکہ دہی کی کوششوں کے امکانات کو مزید کم کیا جا سکے۔
یہ اقدام بینکنگ اور مالیاتی، ٹیلی کام اور سرکاری شعبوں سمیت مختلف شعبوں میں انتہائی مفید ثابت ہوگا۔ اس سے معاشرے کے آخری طبقے کو بھی فائدہ پہنچے گا کیونکہ یہ آدھار سے چلنے والے ادائیگی کے نظام کو مزید مضبوط کرے گا اور سماج دشمن عناصر کی بد نیتی پر مبنی کوششوں کو روکے گا۔
آدھار پر مبنی فنگر پرنٹ کی تصدیق کا نیا سکیورٹی طریقہ کار اب پوری طرح سے کام کر رہا ہے۔ اسے یو آئی ڈی اے آئی نے اپنے شراکت داروں اور صارف ایجنسیوں کے ساتھ کئی مہینوں کی بات چیت اور تعاون کے بعد شروع کیا ہے۔
نئے طورطریقوں کے فائدوں کے بارے میں اے یو اے /سب اے یو اے صارفین کی تصدیق کرنے والی ایجنسیوں  کےساتھ یو آئی ڈے اے آئی کی مسلسل شراکت اورمناسب کوششیں کی گئی ہیں ۔اے یو اے ایک اکائی ہے جو تصدیق کرنے والی ایجنسی کے ذریعہ سہولت کے مطابق صارفین کی تصدیق کا استعمال کرکے آدھار رکھنے والوں کو بہتر خدمات مہیا کرنے کے کام میں مصروف عمل ہے۔سب اے یو اے وہ ایجنسیاں ہیں جو موجودہ درخواست کرنے والے ادارے کے ذریعے اپنی خدمات کو فعال کرنے کے لیے آدھار کی تصدیق کا استعمال کرتی ہیں۔ یو آئی ڈی اے آئی نے تمام اے یو ایز /سب اے یو ایز کا ان کی حمایت اور تعاون کے لیے شکریہ ادا کیا ہے۔
نئے طریقہ کار سے انگلی کی شبیہ یا صرف انگلی کے چھوٹے سے حصے پر مبنی آدھار تصدیق سے دو طرح سے توثیق ہوگی اور اس سے سبھی آدھار ہولڈروں کو فائدہ ہوگا۔
یو آئی ڈی آئی کا ہیڈ آفس اور اس کے علاقائی دفاتر تمام اداروں کے ساتھ رابطے میں ہیں تاکہ کسی بھی صارف ایجنسی  کو جلد از جلد نئے محفوظ تصدیقی موڈ پر سوئچ کرنے کی سہولت فراہم کریں۔
آدھار پر مبنی توثیق کے لین دین کو اپنانے کا عمل بڑھ رہا ہے۔ یہ معاشرے میں بہت سے فلاحی فوائد اور خدمات حاصل کرنے میں مددگار ثابت ہوا ہے۔ دسمبر 2022 کے آخر تک، آدھار تصدیقی لین دین کی کل تعداد اوسطاً 70 ملین لین دین روزانہ کے ساتھ 88.29 بلین کو عبور کر چکی تھی۔ ان میں سے زیادہ تر فنگر پرنٹ پر مبنی توثیق ہیں جو روزمرہ کی زندگی میں اس کے استعمال اور افادیت کی نشاندہی کرتی ہیں۔
پیٹرولیم اور قدرتی گیس کی وزارت
ریلائنس انڈسٹریز لیمیٹڈ- برٹش گیس ایکسپلوریشن اینڈ پروڈکشن انڈیا لیمیٹڈ تنازعہ: حکومت انگریزی عدالت کے حکم کے خلاف اپیل کرنے اور اور 3.85 بلین ڈالر
کے ایوارڈ پر عمل در آمد کیلئے پیروی کر رہی ہے
میڈیا کے کچھ حلقوں نے خبر دی ہے کہ حکومت ہند ریلائنس انڈسٹریز لیمیٹڈ- برٹش گیس ایکسپلوریشن اینڈ پروڈکشن انڈیا لیمیٹڈ کے ساتھ تنازعہ میں ایک اپیل ہار گئی ہے۔ یہ معاملہ پنّا مُکتا اور تپتی کے کنووں سے جڑا ہوا ہے۔ جہاں حکومت نے او این جی سی، ریلائنس انڈسٹریزلیمیٹڈ اینڈ اینرون کے ساتھ جو اب برٹش گیس ایکسپلوریشن اینڈ پروڈکشن انڈیا لیمیٹڈ ہے 22 دسمبر 1994 کو دو پروڈکشن شیئرنگ کنٹریکٹس کئے تھے۔ فریقین کے درمیان جب تنازعات پیدا ہوئے تو 2010 میں حل کے لئے ثالثی کے پاس بھیجا گیا تھا۔ اب تک، ثالثی ٹریبونل آٹھ اہم جزوی فیصلے کر چکا ہے۔ 2016 میں ٹربیونل کی طرف سے منظور کردہ حتمی جزوی ایوارڈ میں 69 میں سے 66 کا فیصلہ حکومت ہند کے حق میں ہوا تھا۔
ایوارڈ کے مطابق حکومت ہند نے ٹھیکیداروں کو ایک ڈیمانڈ لیٹر جاری کیا جس میں ان سے 3.85 بلین امریکی ڈالر  ادا کرنے کا مطالبہ کیا گیا۔ ٹھیکیدار ایوارڈ کے مطابق ادائیگی کرنے میں ناکام رہا۔ لہذا، حکومت نے دہلی ہائی کورٹ کے سامنے 2016 کے حتمی جزوی فیصلہ پرعمل درآمد کے لئے درخواست دائر کی ہے۔
دریں اثنا، 2016 میں ریلائنس انڈسٹریز لیمیٹڈ اور برٹش گیس ایکسپلوریشن اینڈ پروڈکشن انڈیا لیمیٹڈ نے 2016 کے حتمی جزوی فیصلے کو انگلش کمرشل کورٹ کے سامنے چیلنج کیا تھا۔ اعتراضات کی نو وسیع مَدوں کے تحت درجہ بندی کی گئی تھی۔ اپریل 2018 میں انگلش کورٹ نے یونین آف انڈیا کے حق میں فیصلہ سنایا اور نو میں سے آٹھ چیلنجوں کو خارج کر دیا۔ نویں چیلنج کے بارے میں، عدالت نے ہدایت کی کہ معاملہ دوبارہ غور کے لئے ٹریبونل کو بھجوایا جائے۔ بعد ازاں ٹریبونل نے اس چیلنج پر اپنا حکم جزوی طور پر ٹھیکیداروں کے حق میں پاس کیا۔ 402 ملین امریکی ڈالر کے دعوؤں میں سے ٹریبونل نے 143 ملین امریکی ڈالر کی اجازت دی اور ٹھیکیداروں کی لاگت کو مسترد کر دیا جو 259 ملین امریکی ڈالر تھی۔
دریں اثنا، حکومت ہند اور ٹھیکیدار دونوں نے 2018 کے ایوارڈ کو انگلش کمرشل کورٹ میں چیلنج کیا۔ عدالت نے ٹریبونل کی طرف سے 259 ملین امریکی ڈالر کی لاگت کے انکار سے اتفاق نہیں کیا اور مارچ 2020 میں 2018 کے ایوارڈ کے اس حصے کو ٹریبونل کو واپس بھیج دیا۔ ٹریبونل نے اس معاملے کی دوبارہ سماعت کی اور جنوری 2021 میں ٹھیکیداروں کو مزید 111 ملین امریکی ڈالر دینے کا فیصلہ سنایا۔ اسے حکومت نے انگلش کمرشل کورٹ میں چیلنج کیا تھا۔ موجودہ فیصلہ مورخہ 09.06.2022 اس چیلنج سے متعلق ہے۔
حکومت ہند کو یہ حق حاصل ہے کہ وہ انگلش کمرشل کورٹ کی طرف کے سنائے گئے اس فیصلے کو چیلنج کرنے کے لئے رخصت طلب کرے۔ مزیدیہ کہ ٹھیکیدار کے حق میں 111 ملین ڈالر اور 143 ملین ڈالر کے دو جزوی فیصلوں کے باوجود 2016 کا3.85بلین امریکی ڈالر کے علاوہ سود کا بڑا فیصلہ حکومت کے حق میں ہے اور اب دہلی ہائی کورٹ میں دائر عرضی کے ذریعے اس کی پیروی کی جا رہی ہے۔ یہ بات قابل ذکر ہے کہ انگلش کورٹ کے 9.6.22  کے تازہ ترین فیصلے اور آرڈر میں بھی ٹھیکیدار کا 148 ملین امریکی ڈالر کا دعویٰ مسترد کر دیا گیا ہے۔
وزیراعظم کا دفتر
وزیراعظم کل پرگتی میٹنگ کی صدارت کریں گے
نئیدہلی۔21؍جنوری۔وزیراعظم جناب نریندر مودی پرگتی –آئی سی ٹی پر مبنی ، کثیر ماڈل پلیٹ فارم کے ذریعے22جنوری 2020 کو 32ویں مذاکرات کی صدارت کریں گے۔ یہ میٹنگ سرگرم حکمرانی اور بروقت عملدرآمد کےمقصد سے منعقد کی جائے گی۔
وزیراعظم نے 12 لاکھ کروڑ روپئے سے زیادہ مالیت کے پرگتی پروجیکٹوں پر پچھلی 31 مرتبہ کی بات چیت کا جائزہ لیا۔ 2019 کی پچھلی مرتبہ کی پرگتی میٹنگ میں 16 ریاستوں اورمرکز کے زیر انتظام علاقے جموں وکشمیر سے متعلق 61ہزار کروڑ روپئے سے زیادہ مالیت کے 9 پروجیکٹوں پر بات چیت شروع کی گئی تھی۔ میٹنگ میں بیرون ملک کام کرنے والے بھارتی شہریوں کی شکایات ، قومی زرعی مارکٹ ، امنگوں والے ضلع کے پروگرام اور بنیادی ڈھانچے کی ترقی کے پروگراموں اور اقدامات جیسے مختلف موضوعات پر بھی بات چیت کی گئی تھی۔
وزیراعظم نے 25 مارچ 2015 کو کثیر مقصدی اور کثیر ماڈل والے حکمرانی کے پلیٹ فارم پرگتی کی شروعات کی تھی ، پرگتی ایک مربوط اور باہم سرگرم پلیٹ فارم ہے جس کا مقصد عام آدمی سے متعلق حکمرانی کرنا ہے۔ پرگتی سے حکومت ہند کے اہم پروگراموں اور پروجیکٹوں نیز مختلف ریاستی سرکاروں کے اہم پروجیکٹوں پر گہری نظر رکھنے اور اس کا جائزہ لینے میں ایک ساتھ مدد ملی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اس۔ع ن
U-283
(Visitor Counter : 52
نوجوانوں کے امور اور کھیل کود کی وزارت
وزیر کھیل جناب انوراگ سنگھ ٹھاکر نے پیرالمپکس ٹوکیو 2020 میں چاندی کا تمغہ جیتنے والے ماریپن ٹی اور ان کے کوچ راجہ بی کو مبارکباد دی
اہم جھلکیاں
- پیرا اولمپک کھیلوں میں ماریپن کا یہ دوسرا تمغہ تھا۔ ریو 2016 میں، اس نے طلائی تمغہ جیتا تھا۔
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے آج نئی دہلی میں پیرا اولمپکس ٹوکیو 2020 میں چاندی کا تمغہ جیتنے والے ماریپن ٹی اور ان کے کوچ راجہ بی کی عزت افزائی کی۔
اس موقع پر خطاب کرتے ہوئے جناب ٹھاکر نے کہا، ”ماریپن نے ریو اور اب ٹوکیو میں اپنی کارکردگی سے ملک کا سر فخر سے بلند کیا ہے۔ میں اسے مبارکباد دیتا ہوں اور اس موقع پر ہمارے تمام پیرا ایتھلیٹس کو ان کی شاندار کارکردگی پر مبارکباد دیتا ہوں۔“
وزیر کھیل سے بات کرتے ہوئے ماریپن نے کہا، ”میں نے ہندوستان کے لیے سونے کا تمغہ جیتنے کی توقع کی تھی لیکن ایونٹ کے دن موسمی حالات کی وجہ سے میں اس خواب کو پورا نہیں کر سکا۔ مجھے یقین ہے کہ پیرس میں ایک بار پھر میں ملک کے لیے سونے کا تمغہ جیتوں گا۔“
وزیراعظم کا دفتر
وزیر اعظم نے این آئی ایم اترکاشی کوہ پیمائی مہم کے دوران برف کے تودے گرنے سے ہونے والے جانی نقصان پر افسوس کا اظہار کیا
وزیر اعظم جناب نریندر مودی نے این آئی ایم اترکاشی کوہ پیمائی مہم کے دوران برف کے تودئ گرنے سے ہونے والے جانی نقصان پر افسوس کا اظہار کیا۔ وزیراعظم نے کہا کہ بچاؤ کی کارروائیاں جاری ہیں اور حکام صورتحال پر گہری نظر رکھے ہوئے ہیں۔
وزیر اعظم کے دفتر نے ٹویٹ کیا؛
’’ این آئی ایم اترکاشی کوہ پیمائی مہم سے وابستہ لوگوں کی قیمتی جانوں کا نقصان افسوسناک ہے۔ سوگوار خاندانوں کے لئے تعزیت۔ بچاؤ کی کارروائیاں جاری ہیں اور حکام کی جانب سے صورتحال پر گہری نظر رکھی جا رہی ہے‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U-11068
(
یو پی ایس سی
یونین پبلک سروس کمیشن امپھال  سینٹر کے امیدواروں کو انفورسمنٹ آفیسر/اکاؤنٹس آفیسر اور اسسٹنٹ پروویڈنٹ فنڈ کمشنر کے2023 کےامتحان کے متبادل مراکز پیش کرتا ہے۔ امتحانات 2 جولائی 2023 کو ہوں گے
ریاست منی پور میں موجودہ صورتحال کے پیش نظر یونین پبلک سروس کمیشن  نے امپھال  سینٹر کے امیدواروں کو انفورسمنٹ آفیسر/اکاؤنٹس آفیسر اور اسسٹنٹ پراویڈنٹ فنڈ کمشنر کے2023 کےامتحان 2023 کے درج ذیل متبادل مراکز کی پیشکش کرنے کا فیصلہ کیا ہے۔ امتحانات 02 جولائی 2023 کو ہوں گے۔
.1 ایزول 
.2 کوہیما 
.3 شیلانگ 
.4دیس پور 
.5جورہاٹ 
.6 کولکتہ 
.7 دہلی
امپھال سینٹر کے امیدواروں کو سینٹر کی تبدیلی کا آپشن انٹرایکٹو وائس رسپانس سسٹم  سہولت کے ذریعے دستیاب ہوگا۔ اس سلسلے میں ہر امیدوار کو کمیشن کے یہاں رجسٹرڈ اس کے موبائل نمبر پر ایک پیغام بھیجا جائے گا۔ آئی وی آر ایس کے ذریعے اس سہولت سے فائدہ اٹھانے کے لیے امیدواروں کو اپنا مذکورہ رجسٹرڈ موبائل نمبر ہی استعمال کرنا چاہیے۔
متبادل کے طور پر امیدواریونین پبلک سروس کمیشن  سے 02 جون 2023 کی دوپہر 12:00 بجے سے شام 5:00 بجے تک ان نمبروں پر رابطہ کر سکتے ہیں۔ 23070641، 23381073، 23384508 اور 23387876
ان فون نمبروں پر یہ سہولت 02 جون 2023 کی دوپہر 12:00 بجے سے شام 5:00 بجے بہم رہے گی۔ امیدوار اس دوران صبح 9.30 بجے سے شام 6.00 بجے تک کال کر سکتے ہیں۔
مزیدیہ کہ ایسے امیدواروں کے لیے مراکز کی تبدیلی کا اختیار بھییو پی ایس سی کی ویب سائٹ پر 2 جون 2023 کی دوپہر 12 بجے سے 12 جون 2023 کی شام 5 بجے تک چوبیسوں گھنٹے دستیاب رہے گا۔
درج بالا طریقوں میں سے کسی کے ذریعے خواہشمند امیدواروں کی طرف سے مرکز کی تبدیلی کی درخواست ملنے پر انہیں ان کے منتخب کردہ مراکز پر منتقل کیا جائے گا اور اسی کے مطابق ان کے برقی ایڈمٹ کارڈ جاری کیے جائیں گے۔ ایسے ہر امیدوار کو اس کے رجسٹرڈ موبائل نمبر پر مراکز کی تبدیلی کی تصدیق کا پیغام بھیجا جائے گا۔ یو پی ایس سی کی ویب سائٹ سے یہ برقی ایڈمٹ کارڈ ڈاؤن لوڈ کرنے کے لیے دستیاب ہوں گے۔
کابینہ
بھارت اورکرغیزستان کے مابین باہمی سرمایہ کاری سے متعلق معاہدے پردستخط اوراس کی توثیق
نئی دہلی،13جون :وزیراعظم ، جناب نریندرمودی کی قیادت میں کابینہ نے بھارت ۔کرغیزستان کے مابین باہمی سرمایہ کاری کے معاہدے پردستخط کئے جانے کے عمل اور اس کی توثیق کو اپنی منظوری دے دی ہے ۔
مذکورہ باہمی معاہدے سے توقع کی جاتی ہے کہ یہ معاہدہ بھارت اور کرغیزستان کے مابین سرمایہ کاری میں اضافے کا راستہ ہموار کریگا اوردونوں ممالک میں دونوں ممالک کے سرمایہ کاروں کو ان کی سرمایہ کاری کے سلسلے میں تحفظ فراہم کریگا۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت اب تک 81.85 کروڑ ویکسین خوراک دی جاچکی ہیں۔
فعال معاملات کل معاملات کا1 فیصد سے بھی کم ہے،یعنی0.92 فیصد جو مارچ 2020 سے اب تک کم ترین شرح ہے۔
ہندوستان میں اس وقت مریضوں مجموعی تعداد 309575 ہے جو 184 دنوں میں سب سے کم ہے۔
گزشتہ 24 گھنٹوں کے دوران 26115 نئے معاملے سامنے آئے ہیں۔
فی الحال صحتیابی کی شرح 97.75 فیصد ہے۔مارچ 2020 کے بعد سب سے زیادہ۔
گزشتہ 24 گھنٹوں کے دوران 34469مریض شفایاب ہوئے ہیں۔ جس سے شفایابی کی مجموعی تعداد بڑھ کر 32749574ہوگئی ہے۔
گزشتہ 88دنوں میں ہفتے وار زیر علاج مریضوں کی شرح  ہے ، جو 3 فیصد سے بھی کم ہے۔
پچھلے 22دنوں میں متاثرہ معاملات کی یومیہ شرح  فیصد ہے ، جو 3 فیصد سے بھی کم ہے۔
اب تک کل 55.50 کروڑ ٹیسٹ کئے جاچکے ہیں۔
امور داخلہ کی وزارت
طوفان’ یاس‘ سے متاثر کسان
نئی دہلی:04؍اگست2021:
طوفان’یاس‘ نے تین ریاستوں اڈیشہ، مغربی بنگال اور جھارکھنڈ کو متاثر کیا ہے۔مرکزی حکومت نے ریاستی حکومتوں سے میمورنڈم وصول ہونےسے پہلے ہی بین وزارتی مرکزی ٹیمیں تشکیل دے دی تھی، جنہوں نے اُڈیشہ اور مغربی بنگال کے متاثرہ علاقوں کا دورہ کیا۔
متاثرہ ریاستی حکومتوں سے موصول میمورنڈم؍صورتحال کی رپورٹ کے مطابق نقصان کی تفصیل درج ذیل ہے:

|
|
ریاست
|
|
انسانی زندگیوں کا خسارہ
|
|
تباہ شدہ مکان ؍جھونپڑیاں
|
|
جانوروں کا نقصان
|
|
متاثرہ علاقوں کی فصلوں کا نقصان
|
|
ماہی گیروں کی کشتیوں اور جالوں کا نقصان
|
|
اُڈیشہ
|
|
3
|
|
18,094
|
|
72
|
|
5672.99
|
|
40 کشتیاں اور 14 جال
|
|
مغربی بنگال
|
|
--
|
|
تقریباً 3 لاکھ
|
|
11740
|
|
170891
|
|
4353 کشتیاں اور 18078 جال
|
|
جھارکھنڈ
|
|
4
|
|
1,508
|
|
3
|
|
74.94
|
|
--
قدرتی آفات نظم کی ابتدائی ذمہ داری ریاستی حکومتوں کی ہوتی ہے۔متعلقہ ریاستی حکومت کسی قدرتی آفت کے مدنظر حکومت ہند کے ذریعے منظور شدہ اشیاء اور ضابطوں کے مطابق پہلے سے ہی ایس ڈی آر ایف سے کسانوں سمیت متاثرہ افراد کو ضروری راحت مہیا کرتی ہے۔خطرناک نوعیت کی قدرتی آفات کے معاملے میں مقرر شدہ عمل کے مطابق قومی آفات ردعمل فنڈ سے اضافی مالی امداد مہیا کی جاتی ہے۔ اس کے علاوہ وزارت زراعت کےپردھان منتری فصل بیمہ منصوبہ کے تحت کسان معاوضے کے حقدار ہیں، جسے ریاستی حکومتوں کے ذریعے لاگو کیا جارہا ہے۔
طوفان ’یاس‘ کے بعد مرکزی حکومت نے مالی شکل میں اضافی مالی مدد جاری کی تھی۔ اُڈیشہ کو 500 کروڑ اور مغربی بنگال کو 300 کروڑ روپے، جبکہ ضروری راحتی انتظام کے لئے این ڈی آر ایف کی طرف سے جھارکھنڈ کو پیشگی طورپر 200 کروڑ روپے جاری کئے گئے۔اس کے علاوہ مرکزی حکومت نے 22-2021ء کے لئے ایس ڈی آر ایف کے مرکزی حصے کی پہلی قسط جو 8873.60کروڑ روپے پر مشتمل ہے، طوفان سے متاثرہ ریاستوں سمیت تمام ریاستوں کے لئے پیشگی 29 اپریل 2021ء کو جاری کردی ہے۔
ایہ اطلاع آج راجیہ سبھا میں وزیر مملکت برائے داخلہ جناب نتیہ نند رائے نے ایک سوال کے تحریری جواب میں دی۔
وزارت خزانہ
وزیر مالیات محترمہ نرملا سیتا رمن نے واشنگٹن ڈی سی میں آئی ایم ایف کی انٹرنیشنل مانیٹری اینڈ فائننشل کمیٹی کی میٹنگ میں حصہ لیا
وزیر مالیات نے آئی ایم ایف کی بریک فاسٹ میٹنگ میں بھی حصہ لیا
نئی دہلی،15اکتوبر؍2021:
مالیات اور کارپوریٹ امور کی مرکزی وزیر محترمہ نرملا سیتا رمن نے 14اکتوبر 2021ء کو واشنگٹن ڈی سی میں بین الاقوامی مالیاتی ادارے کے بورڈ آف گورنرس کی انٹرنیشنل مانیٹری اینڈ فائننشل کمیٹی کی مکمل میٹنگ میں حصہ لیا۔سالانہ میٹنگ 2021ء میں آئی ایم ایف کے 190 ممبر ملکوں کی نمائندگی کرنے والے گورنرس؍الٹرنیٹ گورنرس نے حصہ لیا۔
سالانہ میٹنگ 2021ء میں بین الاقوامی مالیاتی فنڈ کے بورڈ آف گورنرس کی انٹرنیشنل مانیٹری اینڈ فائننشیل کمیٹی کی مکمل میٹنگ جاری ہے
میٹنگ میں بات چیت’’ٹیکہ کاری، جانچ اور اُس کی رفتار تیز کرنا‘‘پر مرکوز تھی، جو منیجنگ ڈائریکٹر کے عالمی پالیسی ایجنڈے کا موضوع ہے۔ آئی ایم ایف سی کے ممبروں نے کووڈ-19کا مقابلہ کرنے اور اقتصادی اصلاحات کے لئے ممبر ملکوں کے ذریعے کئے گئے کاموں اور اقدامات کے بارے میں تفصیل سے بتایا۔
محترمہ نرملا سیتا رمن واشنگٹن ڈی سی میں سالانہ میٹنگ 2021ء میں بین الاقوامی مالیاتی فنڈ  کے بورڈ آف گورنرس کی انٹرنیشنل مانیٹری اینڈ فائننشل کمیٹی کی مکمل میٹنگ میں تقریر کرتے ہوئے
وزیر مالیات محترمہ نرملا سیتا رمن نے بتایا کہ بھارت مانتا ہے کہ وائرس کے پھیلاؤ کو روکنے کےلئے عالمی سطح پر ٹیکہ کاری اہم ہے۔اُنہوں نے زور دے کر کہا کہ کم آمدنی والے ممالک اور ترقی یافتہ ممالک کی ٹیکہ کاری کوریج میں بڑا فرق تشویش کا موضوع ہے اور یہ اہم ہے کہ ہمیں ٹیکے کے تعلق سے عدم یکسانیت کو دور کرنے کی ضرورت ہے۔
وزیر مالیات نے موسمیاتی تبدیلی کا مقابلہ کرنے کےلئے یکساں اور ساجھا ، لیکن الگ الگ ذمہ داریوں اور صلاحیتوں کے اُصولوں کے ساتھ کثیر رُخی نطریے کی اہمیت پر زور دیا۔ محترمہ سیتارمن نے زور دے کر کہا کہ کفایتی مالی امداد اور ٹیکنالوجی تک رسائی حاصل کرنے میں ترقی پذیر ممالک کے سامنے آنے والے بڑے چیلنجوں کی شناخت کرنا بہت اہم ہے۔
آئی ایم ایف سی کی مکمل میٹنگ میں حصہ لینے سے پہلے محترمہ سیتا رمن نے بین الاقوامی مالیاتی فنڈ کی محدود بریک فاسٹ میٹنگ میں بھی حصہ لیا۔
محترمہ نرملا سیتا رمن واشنگٹن ڈی سی میں بین الاقوامی مالیاتی فنڈ کی محدود بریک فاسٹ میٹنگ میں تقریر کرتے ہوئے
کووڈ-19 وباء اور صحت دیکھ بھال سسٹم کے رد عمل پر بولتے ہوئے وزیر مالیات نے کہا کہ کووڈ-19 کے خلاف جنگ جیتنے کے لئے یہ ضروری ہے کہ ہم آزادانہ طور سے طبی تحقیقات ساجھا کریں اور صورتحال کے مطابق جواب دہ، کفایتی اور آسان صحت دیکھ بھال سسٹم تیار کریں۔
کووڈ-19ٹیکے کی دستیابی اور اقتصادی اصلاح کے مسئلے پر محترمہ سیتا رمن نے ٹیکے تک رسائی اور دستیابی میں زیادہ غیر جانب داری پر زور دیا، کیونکہ دنیا بحران سے اُبھرنے اور ترقی کی سمت میں تیزی سے آگے بڑھنا چاہتی ہے۔
وزیر مالیات نے تمام شرکاء کے سامنے اس بات پر بھی روشنی ڈالی کہ وباء کے بحران کے باوجود بھارت نے بنیادی ڈھانچہ اصلاحات کے اپنے ایجنڈے کو جاری رکھا ہے۔زراعت، محنت اور مالیاتی شعبہ سمیت وسیع اصلاحات سے معیشت میں تیزی آنے کی امید ہے۔
آئی ایم ایف سی میٹنگوں کے بارے میں
آئی ایم ایف سی کی سال میں دوبار میٹنگ ہوتی ہے۔ پہلی میٹنگ اپریل میں فنڈ –بینک اسپرنگ میٹنگ کے دوران ہوتی ہے اور دوسری اکتوبرمیں سالانہ میٹنگ کے دوران ہوتی ہے۔کمیٹی عالمی اقتصادیات کو متاثر کرنے والی عام تشویش کے امور پر بات چیت کرتی ہے اور آئی ایم ایف کو اُس کے کام کی سمت میں مشورہ دیتی ہے۔